**Pris pr. aspirant instruktørgrunduddannelse:**

|  |  |  |
| --- | --- | --- |
| Modul 0 - 8 | Grundmoduler | 2350.00 kr. |
| Modul 9 hvert år | Overbygning Lydighed | 2000.00 kr. |
| Modul 10 i ulige år | Overbygning Agility | 2000.00 kr. |
| Modul 11 i lige år | Overbygning Rally | 2000.00 kr. |
| Modul 13 i ulige år | Overbygning Familiehunde | 2000.00kr. |
| Modul 14 i lige år | Overbygning Nosework | 2000.00 kr. |

**Kreds 1 og Uddannelsesudvalget forventer 100 % mødedeltagelse og seriøst engagement fra den enkelte aspirant. DcH Kreds 1 yder til gengæld en gratis teoretisk og praktisk uddannelse. Den teoretiske del er Uddannelsesudvalget ansvarlig for og den praktiske del er aspirantens egen klub ansvarlig for.**

**Uddannelsesudvalgets mål:**

Uddannelsesudvalget tilstræber at give aspiranterne et godt fundament og den bedst mulige uddannelse, således aspiranten efter endt uddannelse:

* har fået den nødvendige teoretiske baggrund og konkrete værktøjer til at bidrage aktivt i egen lokalforening.
* selvstændigt kan varetage træningen af egne hold på et kvalitetsmæssigt tilfredsstillende niveau.
* forventes at kunne udvise forståelse for og tage hensyn til både hundeførere og hundes individuelle træningsbehov.

I Kreds 1 består uddannelsen af 8 grundmoduler + et hjertestarter kursus er obligatorisk samt en overbygning. Overbygningerne er opdelt i 6 specialer.

**Grunduddannelsen gennemføres på 1 år og er tænkt som et minimum og i enkelte tilfælde kun som en introduktion til et område. Skulle man blive forhindret i at deltage i et kursus, forventes det, at uddannelsen er færdiggjort på 2. år. Derudover vil det være en god ide at være i god fysisk form, da man står meget op, skal gå en del frem og tilbage, har lange kursusdage osv.**

En dybere indsigt i relevante emner eller øvelser udbydes som efteruddannelse i Kreds 1 på hhv. dagskurser og Tranum Kurser for Instruktører.

Beløbet opkræves af kredskassereren i 2 rater á 2350.00/2000.00 kr./ rate. Ved påbegyndt IGU og/eller overbygning, vil det ikke være muligt, at få pengene tilbage, hvis man stopper. Pris pr. aspirant på ekstralisten er 210 kr. pr. kursus. Aspiranter fra andre kredse 300 kr. pr. kursus. Beløbet opkræves af kredskassereren.

**Vedrørende undervisningsmateriale til instruktørgrunduddannelsen**: Aspiranterne modtager materialet gennem mail i klubmodul. Uddannelsesudvalget gør samtidig opmærksom på, at materialet KUN må anvendes med tilladelse fra de relevante instruktører.

Aspirant kørselsgodtgørelse: Kreds 1 dækker aspirantens kørsel efter Statens høje sats, hvilket i 2022 er 3,70 kr./ km. Kreds 1 dækker kørsel til én bil pr. lokalforening på den programsatte kursusdag. Kørselsgodtgørelsen regnes fra hjemmeadresse og til kursussted Der henstilles til samkørsel.

Såfremt en aspirant ikke har mulighed for at deltage i enkelte kurser i indeværende år, opfordres aspiranten til at ansøge egen lokalforening om kørselsgodtgørelse, næste gang kurset udbydes (= en anden dag i samme weekend eller alternativt året efter). Når der tages en overbygning ud og over den i forbindelse med grund uddannelsen, skal kørsel godtgørelses søges i egne klub.

Er det teknisk muligt at tage mere end en overbygning det samme år som grundmodulerne påbegyndes yder kredsen kørselsgodtgørelse til aspiranten. Såfremt der er flere aspiranter fra samme lokalforening eller område henstilles til samkørsel på tværs af tilhørsforhold

Tidsplan for instruktørgrundkurser: Kl. 08.00 - 08.30 Morgenkaffe (kaffe, te og rundstykker) Kl. 08.30 - 12.00 Undervisning. Kl. 12.00 - 12.45 Frokost (varm ret samt 1 øl eller 1 vand) Kl. 12.45 - 17.00 Undervisning. Kl. 15.00 - 15.30 Kaffe og afslutning (kaffe, te og kage) Derudover skal der være kaffe og te hele dagen. Lokalforeninger der afholder instruktørgrundkurser har 150 kr. pr. person til rådighed til at dække udgifter til forplejning. UU dækker udgift til forplejning for 1 person i køkkenet = 150 kr.